Դասընթացին ներկա էր նաև դպրոցի աշակերտուհի Տաթև Պողոսյանը, ով նաև «Փրո Փոուզ» միջազգային բարեգործական կենդանապաշտպան կազմակերպության կամավորներից է: Վերջինս մեզ հետ զրույցում պատմեց, թե ինչ է սովորել «Հոգա շան մասին» դասից. «Ինձ շատ տպավորեց դասը, քանի որ հետաքրքիր է իմանալ, թե ինչպես շփվել շան հետ և երբ իմացա, որ կարելի է կամավոր դառնալ ու երեխաներին օգնել այդ հարցի պատասխանները գտնել, որոշեցի դառնալ: Երեխաներին դուր է գալիս, նրանք անընդհատ հարցեր են տալիս կամ իրենցից են ինչ-որ բաներ ավելացնում: Երբ տանը պատմում եմ քույրերիս, եղբայրներիս նրանք էլ են ցանկանում այցելել այդ դասին, խաղեր խաղալ, պատմել, շատ հետաքրքիր գործընթաց է: Ես մեկ շատ վատ բան էի անում. շանս քաղցրավենիք էլ էի տալիս՝ կոնֆետներ, փոքրիկ քաղցր կեքսեր, բայց այլևս չեմ կրկնի այդ սխալը»: